અમદાવાદ :IPL9ની બીજી મેચમાં આજે ગૌતમ ગંભીરની કોલકાતા નાઇટ રાઇડર્સ અને ઝહીર ખાનની દિલ્હી ડેયરડેવિલ્સ સામસામે ટકરાઇ હતી. આ મેચમાં કોલકાતાએ ટોસ જીતીને પહેલા બોલિંગનો નિર્ણ લીધો હતો. પહેલા બેટિંગ કરતા દિલ્હીની આખી ટીમ 17.4 ઓવરમાં જ માત્ર 98 રન બનાવીને પેવેલિયન ભેગી થઇ ગઇ હતી. કોલકાતાને જીતવા માટે 99 રનનો લક્ષ્યાંક મળ્યો હતો. 99 રનનો સ્કોર પાર પાડવા માટે આવેલી કલકત્તાએ 14.1 ઓવરમાં જ ટાર્ગેટ પુરો પાડી દીધો હતો. કોલકાતા નાઇટ રાઇડર્સે પોતાની પ્રથમ મેચમાં જીતની સાથે શરૂઆત કરી હતી. કોલકાતાની ઘરઆંગણાની મેચમાં શુભ શરૂઆત થતાની સાથે જ ચાહકો ખુબ જ ખુશ જોવા મળ્યા હતા.